OzLabs/hebrew-wiki-articles huggingface dataset:
עונת 1982/1983 בפוטבול ליג

עונת 1982/1983 הייתה העונה ה-84 של הפוטבול ליג שהיא הייתה הליגה האנגלית הבכירה בכדורגל. העונה החלה ב-24 באוגוסט 1982 והסתיימה ב-14 במאי 1983. בעונה זו התחרויות התקיימו בליגה הבכירה, בליגת משנה, בדיוויזיון השלישי ובדיוויזיון הרביעי. 

הליגה הבכירה כללה 22 קבוצות. לוטון טאון, נוריץ' סיטי וווטפורד (בפעם הראשונה בתולדות המועדון) היו הקבוצות שעלו מליגת משנה. 

עבור הניצחון הוענקו שלוש נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון הפרש שערים דורגה במקום גבוה יותר.

ליברפול זכתה באליפות בפעם ה-14 בתולדות המועדון.

בסוף העונה לליגת משנה ירדו מנצ'סטר סיטי, סוונסי סיטי וברייטון אנד הוב אלביון. במקומן לליגה הבכירה עלו קווינס פארק ריינג'רס, וולברהמפטון וונדררס ולסטר סיטי.

==כדורגלנים מצטיינים==
לותר בליסה מווטפורד כבש 27 שערים וזכה בתואר מלך השערים. 

קני דלגליש מליברפול זכה בפרס כדורגלן השנה של התאחדות עיתונאי הכדורגל האנגלית. זאת בפעם השנייה בקריירה.

קני דלגליש מליברפול זכה בפרס כדורגלן השנה שהוענק על ידי התאחדות שחקני הכדורגל.

==טבלת הליגה==
{| class="wikitable" style="text-align:center"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
|הערות
|- bgcolor="#FFFF00"
|1|| ליברפול||42||24||10||8||87||37|| 50||82 ||זכייה בליגה העפלה לגביע האלופות 
|- bgcolor=#97DEFF
|2|| ווטפורד||42||22||5||15||74||57|| 17||71||העפלה לגביע אופ"א 
|- bgcolor=#99BADD 
|3|| מנצ'סטר יונייטד||42||19||13||10||56||38|| 18||70||זכייה בגביע האנגלי העפלה לגביע אירופה למחזיקות גביע
|- bgcolor=#97DEFF
|4|| טוטנהאם הוטספר||42||20||9||13||65||50|| 15||69||העפלה לגביע אופ"א 
|- bgcolor=#97DEFF
|5|| נוטינגהאם פורסט||42||20||9||13||62||50|| 12||69||העפלה לגביע אופ"א 
|- bgcolor=#97DEFF
|6|| אסטון וילה||42||21||5||16||62||50|| 12||68||העפלה לגביע אופ"א 
|-
|7|| אברטון||42||18||10||14||66||48|| 18||64
|-
|8|| וסטהאם יונייטד||42||20||4||18||68||62|| 6||64
|-
|9|| איפסוויץ' טאון||42||15||13||14||64||50|| 14||58
|-
|10|| ארסנל||42||16||10||16||58||56|| 2||58
|-
|11|| וסט ברומיץ' אלביון||42||15||12||15||51||49|| 2||57
|-
|12|| סאות'המפטון||42||15||12||15||54||58||4-||57
|-
|13|| סטוק סיטי||42||16||9||17||53||64||11-||57
|-
|14|| נוריץ' סיטי||42||14||12||16||52||58||6-||54
|-
|15|| נוטס קאונטי||42||15||7||20||55||71||16-||52
|-
|16|| סנדרלנד||42||12||14||16||48||61||13-||50
|-
|17|| בירמינגהאם סיטי||42||12||14||16||40||55||15-||50
|-
|18|| לוטון טאון||42||12||13||17||65||84||19-||49
|-
|19|| קובנטרי סיטי||42||13||9||20||48||59||11-||48
|- bgcolor=#F08080
|20|| מנצ'סטר סיטי||42||13||8||21||47||70||23-||47||ירדה ליגה
|- bgcolor=#99BADD 
|21|| סוונסי סיטי||42||10||11||21||51||69||18-||41||העפלה לגביע אירופה למחזיקות גביע כמחזיקת גביע וויילס, ירדה ליגה
|- bgcolor=#F08080
|22|| ברייטון אנד הוב אלביון||42||9||13||20||38||68||30-||40||ירדה ליגה
|}

==קישורים חיצוניים==
* [http://www.rsssf.com/engpaul/FLA/1982-83.html נתונים מפורטים מאתר rsssf]

קטגוריה:תחרויות כדורגל ב-1983
קטגוריה:תחרויות כדורגל ב-1982
קטגוריה:עונות בפוטבול ליג
קטגוריה:1982 בממלכה המאוחדת
קטגוריה:1983 בממלכה המאוחדת
ניתוב בצל

ניתוב בצל (באנגלית: Onion Routing) היא טכניקה לתקשורת אנונימית ברשת מחשבים. ברשת בצל, הודעות נעטפות בשכבות של הצפנה, מכאן האנלוגיה לשכבות של בצל. המידע המוצפן מועבר דרך סדרה של רשת צומתי רשת הנקראים נתבי בצל, כל אחד מהם "מקלף" שכבה אחת, ומגלה את היעד הבא של הנתונים. כאשר מפענחים את השכבה האחרונה, ההודעה הגיעה למעשה ליעדה. השולח נשאר בעילום שם, כי כל מתווך יודע רק את המיקום הצומת הקודם והבא הצמודים אליו.

== פיתוח ויישום ==
300x300 פיקסלים
ניתוב בצל פותח באמצע שנות ה-90 על במעבדת המחקר של צי ארצות הברית על ידי פול סיברסון, מייקל ריד, דייוויד גולדשלג כדי להגן על תקשורת מודיעין אמריקאית באינטרנט. לאחר הצלחתה, נמשך פיתוחה על ידי DARPA ונרשם פטנט על ידי חיל הים ב-1998.
ב 2002 הצטרפו לסיברסון המדענים רוג'ר דינגלדיין וניק מת'יוסון כדי לפתח את מה שהפך לימים הפרוטוקול הידוע ביותר של ניתוב בצל - TOR, (ראשי תיבות של The Onion Routing project).

לאחר שמעבדת המחקר פרסמה את הקוד של TOR תחת רישיון חופשי, דינגלדיין ומת'יוסון, יחד עם חמישה אחרים ייסדו את פרויקט "The Tor Project" ארגון ללא כוונת רווח בשנת 2006, עם תמיכה כספית של קרן החזית האלקטרונית וארגונים נוספים.

ניתוב שום הוא וריאציה של ניתוב בצל המשויך לרשת  I2P המצפין הודעות מרובות ביחד כדי להקשות על תוקפים לבצע ניתוח תנועה, וכדי להגביר את מהירות העברת הנתונים.

== ראו גם ==
* קריפטוגרפיה
* פרוטוקול דיפי-הלמן
* שרת פרוקסי
* מטריושקה

== הערות שוליים ==

קטגוריה:ניתוב
קטגוריה:תקשורת מחשבים
קטגוריה:אנונימיות
קטגוריה:פרוטוקולי אינטרנט
קטגוריה:אבטחת מחשבים
קטגוריה:אבטחת מידע
עונת 1983/1984 בפוטבול ליג

עונת 1983/1984 הייתה העונה ה-85 של הפוטבול ליג שהיא הייתה הליגה האנגלית הבכירה בכדורגל. העונה החלה ב-27 באוגוסט 1983 והסתיימה ב-17 במאי 1984. בעונה זו התחרויות התקיימו בליגה הבכירה, בליגת משנה, בדיוויזיון השלישי ובדיוויזיון הרביעי. 

הליגה הבכירה כללה 22 קבוצות. קווינס פארק ריינג'רס, וולברהמפטון וונדררס ולסטר סיטי היו הקבוצות שעלו מליגת משנה. 

עבור הניצחון הוענקו שלוש נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון הפרש שערים דורגה במקום גבוה יותר.

ליברפול זכתה באליפות בפעם ה-15 בתולדות המועדון.

בסוף העונה לליגת משנה ירדו בירמינגהאם סיטי, נוטס קאונטי ווולברהמפטון וונדררס. במקומן לליגה הבכירה עלו צ'לסי, שפילד וונסדי וניוקאסל יונייטד.

==כדורגלנים מצטיינים==
איאן ראש מליברפול כבש 32 שערים וזכה בתואר מלך השערים. 

איאן ראש מליברפול זכה בפרס כדורגלן השנה של התאחדות עיתונאי הכדורגל האנגלית. זאת בפעם השנייה בקריירה.

איאן ראש מליברפול זכה בפרס כדורגלן השנה שהוענק על ידי התאחדות שחקני הכדורגל.

לראשונה כדורגלן אחד זכה בכל התארים.

==טבלת הליגה==
{| class="wikitable" style="text-align:center"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
|הערות
|- bgcolor="#FFFF00"
|1|| ליברפול||42||22||14||6||73||32|| 41||80 ||זכייה בליגה העפלה לגביע האלופות 
|- bgcolor=#97DEFF
|2|| סאות'המפטון||42||22||11||9||66||38|| 28||77||העפלה לגביע אופ"א 
|- bgcolor=#97DEFF
|3|| נוטינגהאם פורסט||42||22||8||12||76||45|| 31||74||העפלה לגביע אופ"א 
|- bgcolor=#97DEFF
|4|| מנצ'סטר יונייטד||42||20||14||8||71||41|| 30||74||העפלה לגביע אופ"א 
|- bgcolor=#97DEFF
|5|| קווינס פארק ריינג'רס||42||22||7||13||67||37|| 30||73||העפלה לגביע אופ"א 
|-
|6|| ארסנל||42||18||9||15||74||60|| 14||63
|- bgcolor=#99BADD 
|7|| אברטון||42||16||14||12||44||42|| 2||62||זכייה בגביע האנגלי העפלה לגביע אירופה למחזיקות גביע 
|- bgcolor=#97DEFF
|8|| טוטנהאם הוטספר]||42||17||10||15||64||65||1-||61||העפלה לגביע אופ"א כמחזיקת גביע
|-
|9|| וסטהאם יונייטד||42||17||9||16||60||55||5||60
|-
|10|| אסטון וילה||42||17||9||16||59||61||2-||60
|-
|11|| ווטפורד||42||16||9||17||68||77||9-||57
|-
|12|| איפסוויץ' טאון||42||15||8||19||55||57||2-||53
|-
|13|| סנדרלנד||42||13||13||16||42||53||11-||52
|-
|14|| נוריץ' סיטי||42||12||15||15||48||49||1-||51
|-
|15|| לסטר סיטי||42||13||12||17||65||68||3-||51
|-
|16|| לוטון טאון||42||14||9||19||53||66||13-||51
|-
|17|| וסט ברומיץ' אלביון||42||14||9||19||48||62||14-||51
|-
|18|| סטוק סיטי||42||13||11||18||44||63||19-||50
|-
|19|| קובנטרי סיטי||42||13||11||18||57||77||20-||50
|- bgcolor=#F08080
|20|| בירמינגהאם סיטי||42||12||12||18||39||50||11-||48||ירדה ליגה
|- bgcolor=#F08080
|21|| נוטס קאונטי||42||10||11||21||50||72||22-||41||ירדה ליגה
|- bgcolor=#F08080
|22|| וולברהמפטון וונדררס||42||6||11||25||27||80||53-||29||ירדה ליגה
|}

==קישורים חיצוניים==
* [http://www.rsssf.com/engpaul/FLA/1983-84.html נתונים מפורטים מאתר rsssf]

קטגוריה:תחרויות כדורגל ב-1983
קטגוריה:תחרויות כדורגל ב-1984
קטגוריה:עונות בפוטבול ליג
קטגוריה:1983 בממלכה המאוחדת
קטגוריה:1984 בממלכה המאוחדת
עידו וולף

עידו וולף (נולד ב-12 בדצמבר 1966) הוא רופא אונקולוג, פרופסור לאונקולוגיה, מנהל המערך האונקולוגי בבית החולים איכילוב וראש בית הספר לרפואה בפקולטה לרפואה באוניברסיטת תל אביב, עוסק וחוקר בנושא גידולי מערכת העיכול וגידולים נוירו-אנדוקריניים, וחקר אספקטים אנדוקריניים של מחלת הסרטן.

==ביוגרפיה==

וולף התקבל בשנת 1984 במסגרת העתודה האקדמית לפקולטה למדעי הבריאות - אוניברסיטת בן-גוריון בנגב. הוא בוגר בית הספר לרפואה שם (1990).

בין השנים 1992–1997 שירת בצה״ל כרופא צבאי.

בהמשך סיים תואר שני במסגרת החוג ללימודי המשך, הפקולטה לרפואה על שם סאקלר, באוניברסיטת תל אביב.

בין השנים 1997–2001 התמחה ברפואה פנימית, במחלקה פנימית ה' בבית החולים שיבא.

בין השנים 2002–2008 התמחה באונקולוגיה בבית החולים שיבא.

בין השנים 2003–2006 השתלם בארצות הברית באוניברסיטת UCLA, בחקר מנגנונים חדישים בהתפתחות הסרטן.

בין השנים 1999–2000 השתלם במכון ויצמן בחקר מסלול התמרת אותות.

בין השנים 2008–2012 ניהל את המחלקה האונקולוגית בבית החולים שיבא.

בין השנים 2012–2016 ניהל את המחלקה האונקולוגית בבית החולים איכילוב.

בשנת 2016 מונה למנהל המערך האונקולוגי בבית החולים איכילוב, במקומו של פרופ' משה ענבר שפרש לגמלאות.

במילואים שירת וולף כמפקד גדוד רפואה, בדרגת סא"ל.

==אוניברסיטת תל אביב, הפקולטה לרפואה==

משנת 2006 - וולף מנחה תלמידי מחקר לתואר שני ושלישי, הפקולטה לרפואה, אוניברסיטת ת"א

משנת 2008- וולף מרכז תוכנית לימודי ההמשך באונקולוגיה

משנת 2011 - מרצה בכיר

משנת 2012 - חבר וועדת הוראה, בית הספר ללימודי המשך

משנת 2012 - חבר וועדת קרנות המחקר, הפקולטה לרפואה

משנת 2012 - מ"מ יו"ר וועדת בחינות ההתמחות באונקולוגיה, המועצה המדעית של ההסתדרות הרפואית

חבר וועדות קרנות מחקר, BSF, משרד הבריאות

משנת 2016 - פרופסור חבר בחוג לאונקולוגיה

ממחקריו: זיהוי חלבון המונע גידולים סרטניים בלבלב (בעכברים) (13 ביולי 2011, דן אבן, הארץ)

וולף חבר באיגוד האמריקאי לאונקולוגיה קלינית ASCO, ובאיגוד האמריקאי לחקר הסרטן AACR

משנת 2023 מונה להיות ראש בית הספר לרפואה שבפקולטה לרפואה על שם סאקלר באוניברסיטת תל אביב

==לקריאה נוספת==
* [https://web.archive.org/web/20161112140257/http://www.local.co.il/tel-aviv/135877/article פרופ' עידו וולף מונה למנהל המערך האונקולוגי באיכילוב] (לוקל בריאות 6 ביוני 2016)

==קישורים חיצוניים==
* [https://www.youtube.com/watch?v=YfIEJ4K5mNw ד"ר עידו וולף ב"חיים בריא" לרגל יום מניעת הסרטן העולמי], "חיים בריא", ערוץ 10, מראיין: פרופ' רפי קרסו, (15:15 דקות), יוטיוב
* [https://www.youtube.com/watch?v=i_NTlf5TRfE פריצת דרך בחקר הסרטן - תאים סרטניים הפכו חזרה לרגילים] (המוסף עם מירב מילר שמראיינת את ד"ר ע. וולף) (4:52 דקות), יוטיוב

==הערות שוליים==

קטגוריה:רופאים פנימיים ישראלים
קטגוריה:אונקולוגים ישראלים
קטגוריה:סגל אוניברסיטת תל אביב: רפואה
קטגוריה:סגל המרכז הרפואי תל אביב ע"ש סוראסקי
קטגוריה:סגל המרכז הרפואי ע"ש חיים שיבא - תל השומר
קטגוריה:בוגרי אוניברסיטת תל אביב
קטגוריה:בוגרי העתודה האקדמית
קטגוריה:בעלי תואר דוקטור לרפואה מאוניברסיטת בן-גוריון בנגב
קטגוריה:ישראלים שנולדו ב-1966
פרידריך קרל אוגוסט, נסיך ולדק ופירמונט

פרידריך קרל אוגוסט, נסיך ולדק ופירמונט (; 25 באוקטובר 1743 - 24 בספטמבר 1812), היה נסיך ולדק ופירמונט בין השנים 1763–1812.

== ביוגרפיה ==
פרידריך קרל אוגוסט נולד ב-25 באוקטובר 1743 בצווייבריקן לקרל אוגוסט, נסיך ולדק ופירמונט וכריסטיאנה הנרייטה, רוזנת פפאלץ-צווייבריקן, בתם של כריסטיאן השלישי, רוזן פפאלץ-צווייבריקן וקרולינה מנסאו-זארבריקן. בצעירותו בילה פרידריך קרל אוגוסט שנה וחצי בלוזאן, שווייץ, ולאחר מכן טייל במסגרת הטיול הגדול בצרפת ובאיטליה. בבחרותו היה פרידריך קרל אוגוסט בקשר עם שרלוטה הרמן, בתו של ראש הממשלה, אולם אמו סירבה לו להינשא עמה, והוא נשאר רווק עד מותו. בשנת 1757 התגייס פרידריך קרל אוגוסט לצבא ההולנדי, וקיבל דרגת לוטננט קולונל.

בשנת 1763 מת אביו קרל אוגוסט, נסיך ולדק ופירמונט, ופרידריך קרל אוגוסט עלה לשלטון במקומו. בשנת 1766 הועלה פרידריך קרל אוגוסט לדרגת מייג'ור גנרל, ובשנת 1767 הקים גדוד רביעי מתושבי הנסיכות, בנוסף על 3 הגדודים שאביו הקים. בשנת 1772 הועלה פרידריך קרל אוגוסט לדרגת לוטננט גנרל, ומונה למפקד הצבא ההולנדי.

בשנת 1775 ביקר פרידריך קרל אוגוסט בבריטניה, ולאחר חזרתו החל בבניית כבישים, וקידם את החקלאות והמסחר בנסיכות. על מנת לכסות את הגרעון הגדול שנוצר בנסיכות בעקבות הפיתוח המואץ, השכיר פרידריך קרל אוגוסט לבריטים 1,225 חיילים, על מנת לסייע להם במלחמתם נגד האמריקנים. אולם בכך לא היה די, ובשנת 1784 הגיעה הנסיכות לידי פשיטת רגל. במהלך מלחמת הקואליציה האנטי-צרפתית הראשונה לחם פרידריך קרל אוגוסט בשורות הצבא ההולנדי, ובשנת 1794 פרש משירות צבאי פעיל.

בשנת 1805 נתן פרידריך קרל אוגוסט לאחיו הנסיך גאורג את נסיכות פירמונט, ובשנת 1807 צירף את הנסיכות לקונפדרציה של הריין. ב-24 בספטמבר 1812 מת פרידריך קרל אוגוסט, ואחיו גאורג הראשון, נסיך ולדק ופירמונט עלה לשלטון במקומו ואיחד בחזרה את שתי הנסיכויות.

==אילן יוחסין==

== קישורים חיצוניים ==

* [http://www.genealogics.org/getperson.php?personID=I00017409&tree=LEO פרידריך קרל אוגוסט, נסיך ולדק ופירמונט] 

{| class="wikitable" align="center" style="margin:auto;"
|-
| colspan="3" align="center"| פרידריך קרל אוגוסט, נסיך ולדק ופירמונט בית ולדק ופירמונט נולד:25 באוקטובר 1743 מת:24 בספטמבר 1812
|-
| rowspan="1" align="center"| קרל אוגוסט
| rowspan="1" align="center"| נסיכות ולדק ופירמונט 1763–1812
| rowspan="1" align="center"| גאורג הראשון
|}

קטגוריה:נסיכים גרמנים
קטגוריה:ילידי 1743
קטגוריה:גרמנים שנפטרו ב-1812
משה שנייד

משה שנייד (נולד ב-21 בדצמבר 1971) הוא קצין צה"ל בדרגת תת-אלוף במילואים, אשר שימש בעבר כקצין מודיעין ראשי.

==ביוגרפיה==
משה שנייד גדל במושב נצר חזני בגוש קטיף. למד בבית הספר היסודי האזורי "נאות קטיף" ובתיכון בישיבת בני עקיבא "נתיב מאיר" בירושלים. 

עם גיוסו לצה"ל בשנת 1990 שובץ בחטיבת גולני, שם עבר שנייד הכשרה כלוחם ובהמשך עבר לאגף המודיעין, עבר קורס קציני מודיעין ומילא מגוון תפקידים בחיל בהם קצין המודיעין של חטיבת גולני בעת לחימה בדרום לבנון, קצין המודיעין של פיקוד הצפון וסגן ראש חטיבת המחקר. בשנת 2014 מונה לקצין מודיעין ראשי. 

בוגר תואר ראשון במשפטים ב, בוגר תואר ראשון במדע המדינה מהאוניברסיטה העברית בירושלים, בוגר תואר שני במדע המדינה מאוניברסיטת חיפה. אחיו הוא אל"ם בצלאל שנייד.

==קישורים חיצוניים==

* 
* 

==הערות שוליים==

קטגוריה:תתי-אלופים בצה"ל
קטגוריה:קציני מודיעין ראשיים
קטגוריה:קציני מודיעין של פיקוד הצפון
קטגוריה:בוגרי הקריה האקדמית אונו: משפטים
קטגוריה:נצר חזני (גוש קטיף): אישים
קטגוריה:בוגרי ישיבת נתיב מאיר
קטגוריה:ישראלים שנולדו ב-1971
בת שבע אלון

בת שבע אלון (נולדה בשנת 1948) היא פיזיקאית ישראלית, פרופסור אמריטה במחלקה להוראת המדעים במכון ויצמן למדע. זוכת פרס א.מ.ת. לשנת 2015.

== ביוגרפיה ==
נולדה בשנת 1948.

סיימה בהצטיינות יתרה תואר בוגר במתמטיקה ובפיזיקה באוניברסיטה העברית, והשלימה תואר מוסמך בפיזיקה במכון ויצמן למדע - זאת, לצד הוראת פיזיקה בבית ספר תיכון. לאחר מכן, סיימה לימודי תואר לדוקטור בחינוך מדעי באוניברסיטת ברקלי בקליפורניה.

בנה של בת שבע, הרב נועם אלון, משמש כראש ישיבת מיר מודיעין עילית.

=== קריירה ===
במחקריה ובעבודתה האקדמית, עוסקת בקידום החינוך המדעי בישראל, ובטיפוח מעורבות, חשיבה ביקורתית ולמידה עצמאית בקרב תלמידים.

אלון עיצבה אסטרטגיות הוראה ותוכניות לימודים לתלמידי פיזיקה בבתי הספר התיכוניים ולתלמידי מדעים בחטיבות הביניים. על מנת לתמוך ביישום אסטרטגיות ההוראה והתוכניות האלה על ידי מורים, אלון פיתחה מסגרות להתפתחות מקצועית של מורים. הספר של לין ואלון (2011) מסכם את התאוריה והפרקטיקה בתחום הזה.

אלון אף עסקה בטיפוח תלמידים מצטיינים ומתעניינים באמצעות תוכניות שונות וכן באמצעות מסגרות מערכתיות, כגון מרכזי המורים הארציים לפיזיקה ולמדע וטכנולוגיה בחטיבות הביניים, שבהם היא משמשת כיועצת מדעית, וכן תוכנית רוטשילד-ויצמן למצוינות בהוראת המדעים, שבה היא משמשת כמנהלת פדגוגית.

במשך כעשר שנים שימשה כראש ועדת המקצוע בפיזיקה והייתה יושבת ראש ועדת ההיגוי של TIMSS בישראל, החל משנת 1979 משמשת כחברה במחלקה להוראת המדעים במכון ויצמן, והחל משנת 2008 עד 2015 היא כיהנה כראש המחלקה<ref></ref>, משנת 2001 עומדת בראש הקתדרה להוראת המדעים ע"ש בורה לסקין, בשנת 2006 נבחרה לעמיתה בתחום החינוך של האגודה האמריקאית לקידום המדע, משנת 2010 חברה במועצה הלאומית למחקר ופיתוח של משרד המדע והטכנולוגיה, בשנת 2021 נבחרה כחברה באגודה הבינלאומית להוראת המדעים.

== פרסים ==
אלון היא זוכת פרס א.מ.ת. לשנת 2015 בקטגוריית מדעי החברה, ובתחום החינוך וקידום החינוך. מנימוקי השופטים:

== קישורים חיצוניים ==
* [http://heb.wis-wander.weizmann.ac.il/פרופ-בת-שבע-אלון/פרסים-ומינויים-2 פרופ' בת שבע אלון נבחרה לכהן כסגן הנשיא באקדמיה הלאומית הישראלית למדעים] - ידיעה באתר מכון ויצמן
* [http://www.emetprize.org/הזוכים-בפרס/מדעי-החברה/חינוך-וקידום-החינוך/פרופ-בת-שבע-אילון/ הסבר על פרופ' אלון באתר פרס א.מ.ת]
* [http://education.academy.ac.il/hebrew/CommitteMemberResume.aspx?MemberID=123&CommitteeID=20&AreaID=19&QuestionID=-1&FromHomepage=True&IsPronunciationCommittee=False הסבר על פרופ' אלון באתר האקדמיה הלאומית הישראלית למדעים]
* [https://books.google.co.il/books?id=e9Stk0XY42gC&pg=PA215&lpg=PA215&dq=Bat+Sheva+Eylon&source=bl&ots=IckpqEdSyT&sig=_Y9ih59v__2I6HseoI7Gl3RuBag&hl=en&sa=X&ved=0ahUKEwijlpePq4DSAhWCuxQKHSNrA844ChDoAQg1MAY#v=onepage&q=Bat%20Sheva%20Eylon&f=false הסבר על בת שבע אלון בספר Making a difference באתר Google Books]
* 

==הערות שוליים==

קטגוריה:מדעניות ישראליות
קטגוריה:מדענים ישראלים
קטגוריה:פיזיקאיות ישראליות
קטגוריה:זוכות פרס א.מ.ת.
קטגוריה:זוכי פרס א.מ.ת.
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת קליפורניה בברקלי
קטגוריה:בעלות תואר דוקטור מאוניברסיטת קליפורניה בברקלי
קטגוריה:סגל מכון ויצמן למדע: הוראת המדעים
קטגוריה:ישראליות שנולדו ב-1948
קטגוריה:ישראלים שנולדו ב-1948
שירלי סטרונג

שירלי אליין הולווי-סטרונג (באנגלית: Shirley Elaine Holloway-Strong, נולדה ב-18 בנובמבר 1958) היא אתלטית בריטית בעבר, סגנית אלופה אולימפית (לוס אנג'לס 1984), אלופת חבר העמים, 6 פעמים ברציפות אלופת אנגליה (1979-1984), 3 פעמים אלופת בריטניה (1979, 1980 ו-1983) ושיאנית בריטניה (1980-1988) בריצת 100 מטר משוכות.

== ביוגרפיה ==
סטרונג נולדה וגדלה בכפר קודינגטון שבמחוז צ'שייר.

===1978===
במשחקי חבר העמים שנערכו באדמונטון, אלברטה, קנדה באוגוסט 1978 זכתה סטרונג במדליית כסף בריצת 100 מטר משוכות בתוצאה של 13.08 שניות.

===1980===
באולימפיאדת מוסקבה (1980) סיימה סטרונג במקום תשיעי בריצת 100 מטר משוכות בתוצאה של 13.12 שניות.

===1982===
באליפות אירופה באתלטיקה שנערכה באתונה, יוון בספטמבר 1982 סיימה סטרונג במקום 11 בתוצאה של 13.24 שניות. חודש לאחר מכן, במשחקי חבר העמים שנערכו בבריזביין, קווינסלנד, אוסטרליה באוקטובר היא זכתה במדליית זהב בריצת 100 מטר משוכות בתוצאה של 12.78 שניות, תוצאה טובה יותר מהשיא הלאומי אך בסיוע של רוח גבית של 4.5 מטר/שנייה.

===1983===
באליפות העולם שנערכה בהלסינקי, פינלנד בשנת 1983 סיימה סטרונג במקום חמישי בריצת 100 מטר משוכות בתוצאה של 12.78 שניות, ובסיוע של רוח גבית של 2.4 מטר/שנייה. בשלב רבע הגמר היא קבעה שיא לאומי חדש של 12.91 שניות. 11 ימים לאחר מכן, בתחרות שנערכה בציריך, שווייץ היא קבעה בריצת 100 מטר משוכות שיא לאומי חדש של 12.87 שניות. שיא זה החזיק מעמד עד לשנת 1988.

===1984===
====סגנית אלופה אולמפית====
באולימפיאדת לוס אנג'לס (1984) זכתה סטרונג במדליית כסף בריצת 100 מטר משוכות בתוצאה של 12.88 שניות, אחרי בניטה פיצג'רלד-בראון מארצות הברית (12.84 שניות) ולפני מישל שרדונה מצרפת וקים טרנר מארצות הברית (13.06 שניות).

בשנים שלאחר מכן, התגוררה סטרונג בלוס אנג'לס, קליפורניה. בתקופה זו, עקב בעיות בגיד אכילס שלה, היא לא הצליחה להעפיל למשחקי חבר העמים הבריטי בשנת 1986. 

סטרונג פרשה מאתלטיקה תחרותית בשנת 1987.

== חייה האישיים ==
סטרונג נשואה לרונאלד הולווי ולהם שתי בנות. נכון ל-2017, הם מתגוררים בקפלה הולמס, צ'שייר, בריטניה.

== שיאים אישיים ==
* ריצת 60 מטר משוכות: 8.11 שניות (1984)
* ריצת 100 מטר משוכות: 12.87 שניות (1983)

== קישורים חיצוניים ==

* [http://news.bbc.co.uk/sport2/hi/funny_old_game/1287366.stm Take a look at me now], כתבה על שירלי סטרונג באתר BBC 

קטגוריה:אצניות בריטיות
קטגוריה:רצי משוכות בריטים
קטגוריה:אתלטיות באולימפיאדת לוס אנג'לס (1984)
קטגוריה:בריטיות שנולדו ב-1958
קטגוריה:בריטים שנולדו ב-1958
קטגוריה:זוכות מדליית כסף אולימפית בריטיות: אתלטיקה
אדם אריאל

אדם אריאל (נולד ב-10 בדצמבר 1994) הוא כדורסלן ישראלי המשחק בעמדת הסמול פורוורד והקלע במכבי עירוני רמת גן.

== קריירה ==
=== הפועל ירושלים (2015-2012) ===
אריאל נולד בירושלים וגדל במחלקת הנוער בהפועל ירושלים. כבר בגיל 18 קלע את הנקודה הראשונה שלו בבוגרים במדי הפועל ירושלים, מול מכבי אשדוד. גם את עונתו השנייה והשלישית אריאל העביר במדי ירושלים, כשהוא מקבל כ-10 דקות בממוצע בשתי העונות שלו. אריאל שיחק בקבוצת הבוגרים של הפועל ירושלים בשלוש העונות הראשונות בליגת ווינר סל. הוא אף היה שותף לזכייה הראשונה של הקבוצה באליפות המדינה. בעונתו האחרונה בקבוצה, 2014/2015, הוא העמיד ממוצע של 3.4 נקודות, 1.6 ריבאונדים ו-0.6 אסיסטים למשחק בליגה, עם 34.4% לשלוש ו-75% מהקו.

=== ברמרהאפן (2016-2015) ===
בקיץ 2015 חתם אריאל בקבוצת ברמרהאפן הגרמנית, שאומנה בזמן זה על ידי מולי קצורין. בשמונה משחקים הוא רשם 2.0 נקודות, 0.6 ריבאונדים, 0.1 אסיסטים ו-38% לשלוש ב-7 דקות בממוצע.

=== הפועל חולון (2016-2015) ===
בתחילת ינואר 2016 אריאל חזר ארצה והצטרף להפועל חולון. ב-10 מתוך 19 משחקים עלה בחמישייה ותרם 2.8 נקודות, 1.7 ריבאונדים ו-0.4 אסיסטים למשחק.

=== מכבי אשדוד (2018-2016) ===
בשנים 2016-2018, שיחק אריאל במכבי אשדוד באר טוביה. משחקיו בעונת 2016/2017 נקטעו עקב פציעה שהצריכה החלמה ממושכת. אריאל התבלט בעונה זאת כקלעי מצוין עם 45% לקליעות בעונת 2017/18 מאחורי קו ה-3 נקודות.

=== מכבי ראשון לציון (2020-2018) ===
ב-3 ביולי 2018, חתם אריאל במכבי ראשון לציון לשנתיים ועלה עימה למשחק הגמר פעמיים. ב-9 ליולי 2020 שבר אריאל שיא קריירה כשקלע 28 נקודות במשחק נגד הפועל חולון. בפיינל פור של עונת 20–2019 קלע אריאל שלשה מכרעת מול קבוצת נעוריו הפועל ירושלים שהעלתה את ראשון לציון לגמר ליגת העל, בו היא הפסידה למכבי תל אביב.

=== הפועל ירושלים (2022-2020) ===
ב-11 באוגוסט 2020 חתם אריאל בקבוצת נעוריו, הפועל ירושלים. ב-12 בספטמבר 2021 מונה אריאל לקפטן הקבוצה. ב-24 במאי 2021 קלע אריאל 15 נקודות בניצחון 83-82 של קבוצתו על מכבי תל אביב כולל שלשת הניצחון עם 0.7 שניות שנשארו למשחק.

=== הפועל תל אביב (2022-הווה) ===
לאחר עונת 2021/22 אריאל לא האריך חוזה בהפועל ירושלים, ונשאר שחקן חופשי. לאחר פציעתו והשחרור של שחקן הפועל תל אביב טראוויס ווריק,ב-23 באוגוסט 2022 חתם אריאל על חוזה לעונה אחת+ אופציה לעוד עונה בהפועל תל אביב
נבחרת, 2018.]]

== קריירת נבחרות ==
ביוני 2018 זומן אריאל לראשונה לסגל נבחרת ישראל הבוגרת לקראת המשחקים מול נבחרות יוון ובריטניה, במסגרת מוקדמות גביע העולם. בפברואר 2023 זומן אריאל לסגל הנבחרת במסגרת מוקדמות אליפות העולם.

==קישורים חיצוניים==

* [http://basket.co.il/player.asp?PlayerId=10606 דף השחקן] באתר מנהלת ליגת העל בכדורסל

== הערות שוליים ==

קטגוריה:כדורסלנים ישראלים
קטגוריה:כדורסלני אייסברן ברמרהאפן
קטגוריה:כדורסלני הפועל חולון
קטגוריה:כדורסלני הפועל ירושלים
קטגוריה:כדורסלני מכבי אשדוד
קטגוריה:כדורסלני מכבי ראשון לציון
קטגוריה:כדורסלני נבחרת ישראל
קטגוריה:ירושלים: כדורסלנים
קטגוריה:בוגרי התיכון ע"ש זיו ומרקס
קטגוריה:ישראלים שנולדו ב-1994
עדי אולמנסקי

עדי אולמנסקי (נולדה ב-20 ביולי 1988) היא זמרת ומפיקה ישראלית. 

== ביוגרפיה ==
אולמנסקי גדלה בשכונת גילה בירושלים, ומאוחר יותר עברה עם משפחתה למבשרת ציון.

בשנת 2007 השתתפה בתוכנית הטלוויזיה "כוכב נולד" והחלה להתפרסם כתוצאה מעשייתה המוזיקלית. בשנת 2009 התחילה לייצר מוזיקה בצורה עצמאית.

בשנת 2012, עברה להתגורר בתל אביב.

בשנת 2015 נבחרה לחמם את הזמרת קליס בהופעתה בישראל. כמו כן, שיתפה פעולה על הבמה עם קייט טמפסט, עם הלהקה מטרונומי, עם בידלבאצ', ועם רושין מרפי.

אולמנסקי משמשת כמרצה להפקה מוזיקלית בתוכנת אבלטון ובנושא תעשיית המוזיקה.

במהלך השנים, אולמנסקי הופיעה בלא מעט פסטיבלים ברחבי העולם, ובהם גלסטונברי בבריטניה, אלקטרוניק ביטס בגרמניה, התנגשות תרבויות בלוס אנג'לס, שבוע המוזיקה בקנדה בטורונטו, ומרתון המוזיקה CMJ בניו יורק.

== דיסקוגרפיה ==
אולמנסקי מופיעה ב[[מצעד הגאווה בתל אביב, 2013]]

== קישורים חיצוניים ==

* 

* 
* 
* 
* 

קטגוריה:זמרות ישראליות
קטגוריה:זמרים ישראלים
קטגוריה:ראפריות ישראליות
קטגוריה:מפיקות מוזיקליות ישראליות
קטגוריה:מפיקים מוזיקליים ישראלים
קטגוריה:מתחרות כוכב נולד
קטגוריה:ראפריות יהודיות
קטגוריה:ראפרים יהודים
קטגוריה:מפיקי היפ הופ ישראלים
קטגוריה:מפיקות היפ הופ
קטגוריה:ישראליות שנולדו ב-1988
קטגוריה:ישראלים שנולדו ב-1988
אופיר קופל

אופיר קופל (נולד ב-25 באפריל 1975) הוא כדורגלן עבר ישראלי ששיחק בעמדת הקשר, וכיום מאמן.

==קריירה ככדורגלן==
קופל נולד בפתח תקווה, והחל את דרכו ככדורגלן בגיל 8 במחלקת הנוער של הפועל פתח תקווה.

עם סיום שירותו הצבאי, נרכש קופל על ידי קבוצת מכבי חיפה והחל לשחק בה כקשר אחורי, וכן זומן לנבחרת הצעירה של ישראל, במדיה ערך 27 הופעות. ב-17 במאי 1998 ערך את הופעתו היחידה במדי הנבחרת הבוגרת, במשחק ידידות מול .

קופל לא שיחק לצדם של כוכבי הכדורגל אייל ברקוביץ' וחיים רביבו. כשהשניים עזבו לטובת אירופה, הוא נרכש ושיחק כמעט בכל משחק של הקבוצה. קופל היה שותף לזכייתה של מכבי חיפה בגביע המדינה בשנת 1998. קופל ספג לא מעט הרחקות ואזהרות מצד השופטים עקב משחק ברוטאלי, ונוסף על כך גם סבל מקהל המעריצים של מכבי חיפה אשר ערער על מעמדו בקבוצה. בנוסף, נטען כי הוא התקשה להתמודד עם רף הציפיות הגבוה שנדרש ממנו, בעיקר בחלק ההתקפי.

בשלהי הקריירה שיחק קופל בהפועל כפר סבא ובמכבי פתח תקווה, ובשנת 2004 פרש ממשחק פעיל וסיים את תפקידו כשחקן בשל פציעה בברך.

==קריירה כמאמן==
בשנת 2006 החל קופל לאמן את קבוצת הנוער של הפועל פתח תקווה, בה שיחק בעבר, אולם לא נחל הצלחה גדולה משום שהקבוצה נעה בין מרכז הטבלה של ליגת הנוער הלאומית לבין תחתיתה.

בשנת 2009 מונה קופל למאמן הקבוצה הבוגרת של המועדון, במקומו של אלי מחפוד. זמן קצר לאחר מכן הוחלף קופל בדני ניראון.

לאחר מכן, מונה למאמן הפועל קריית אונו מליגה ב'.

בשנים 2011–2014 אימן קופל במחלקת הנוער של הפועל תל אביב. בעונת 2018/2019 אימן את קבוצת הנוער של הפועל ראשון לציון והעפיל עמה בחזרה לליגת העל לנוער. ביוני 2019 מונה למאמן הנוער של בני יהודה תל אביב. ב-7 במאי 2024 מונה למאמן הפועל עירוני ראשון לציון.

==חיים אישיים==
בשנת 2006 נישא קופל לדקלה, ולהם שלושה ילדים.

==קישורים חיצוניים==

*[http://hpt.co.il/?ShowPlayer=OfirKopel אופיר קופל] באתר מוזיאון הפועל פתח תקווה
*[http://mhaifafc.com/historyPlayer.asp?P=1080 אופיר קופל] באתר מכבי חיפה

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:פתח תקווה: כדורגלנים
קטגוריה:כדורגלני הפועל פתח תקווה
קטגוריה:כדורגלני מכבי חיפה
קטגוריה:כדורגלני הפועל כפר סבא
קטגוריה:כדורגלני מכבי פתח תקווה
קטגוריה:כדורגלני נבחרת ישראל
קטגוריה:מאמני כדורגל ישראלים
קטגוריה:מאמני הפועל קריית אונו
קטגוריה:מאמני הפועל ראשון לציון
קטגוריה:ישראלים שנולדו ב-1975
המפלגה הסוציאליסטית ההונגרית

המפלגה הסוציאליסטית ההונגרית (בהונגרית: Magyar Szocialista Párt) היא מפלגה סוציאל-דמוקרטית בהונגריה. הוקמה בסתיו 1989 כפלג של המפלגה הקומוניסטית השלטת. בשנת 1994 ניצחה ברוב גדול בבחירות והובילה את הממשלה. עד 2010 הייתה ה-MSZP אחת משתי המפלגות הגדולות במדינה, אך איבדה מרבית מכוחה בבחירות. זאת לאחר ממחאות ציבוריות גדולות בשנת 2006 והמשבר הכלכלי העולמי. מאז שנת 2010, המפלגה נמצאת באופוזיציה לשלטון המובל על ידי פידס.

== היסטוריה ==
המפלגה ירשה את המפלגה הקומוניסטית ששלטה במדינה בשנים 1956–1989. ההחלטה המפלגתית לראות עצמה כיורשת המפלגה הדיקטטורית עדיין שנויה במחלוקת. מקור נוסף למחלוקת הוא שחלק מחברי האליטה הקומוניסטית לשעבר שמרו על השפעה פוליטית ב- MSZP. בהונגריה נוצר מצב מעט אבסורדי כאשר המפלגה הסוציאליסטית נטתה לדעות ליברליות בתחומי הכלכלה, כאשר הימין דווקא תמך בהתערבות ממשלתית במשק.

לאורך שנות ה-90 הייתה המפלגה למאוד דומיננטית במפה הפוליטית הלאומית, ולרוב זכתה בבחירות למעל ל-30% מהקולות. בשנת 2009 המפלגה נכנסה למשבר, לאחר שמרבית ממנהיגיה התפטרו בטענה שנכשלו בניהול המשבר הכלכלי. באותה השנה התקיימו בחירות ל, בהן כוחה של המפלגה הצטמצם בחצי (4 מושבים לעומת 9 ערב הבחירות). בחירות אלו סימנו את החלשות המערכת הדו-מפלגתית בהונגריה, מערכת שהתקיימה מאז 1998. בבחירות שנערכו בשנת 2010 נחלשה מאוד, דבר שחזר על עצמו בשנת 2014 וב-2018.

==קישורים חיצוניים==

* 
* 

קטגוריה:מפלגות סוציאל-דמוקרטיות
קטגוריה:הונגריה: מפלגות
קטגוריה:מפלגות שהוקמו ב-1989
עונת 1984/1985 בפוטבול ליג

עונת 1984/1985 הייתה העונה ה-86 של הפוטבול ליג שהיא הייתה הליגה האנגלית הבכירה בכדורגל. העונה החלה ב-25 באוגוסט 1984 והסתיימה ב-28 במאי 1985. בעונה זו התחרויות התקיימו בליגה הבכירה, בליגת משנה, בדיוויזיון השלישי ובדיוויזיון הרביעי. 

הליגה הבכירה כללה 22 קבוצות. צ'לסי, שפילד וונסדי וניוקאסל יונייטד היו הקבוצות שעלו מליגת משנה. 

עבור הניצחון הוענקו שלוש נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון הפרש שערים דורגה במקום גבוה יותר.

אברטון זכתה באליפות בפעם השמיני בתולדות המועדון.

בסוף העונה לליגת משנה ירדו נוריץ' סיטי, סנדרלנד וסטוק סיטי. במקומן לליגה הבכירה עלו אוקספורד יונייטד (בפעם הראשונה בתולדות המועדון), בירמינגהאם סיטי ומנצ'סטר סיטי.

משחק הגמר של גביע אירופה לאלופות 1985 נערך באצטדיון הייזל, בריסל. התחרות הסתיימה בניצחון של יובנטוס בפעם הראשונה בתולדות המועדון. לפני המשחק התרחש אסון הייזל שבה נהרגו 39 אוהדים ונפצעו יותר מ-600 אוהדים נוספים. כתוצאה מאסון זה, מועדונים אנגלים נדונו להשייה של חמש שנים מתחרויות אירופיות וליברפול ל-3 שנים נוספות. בכך נקטעה סדרה מוצלחת של הופעת אנגלים בתחרויות אירופיות שהחלה בשנת 1977.

==כדורגלנים מצטיינים==
קרי דיקסון מצ'לסי וגארי לינקר מלסטר סיטי כבשו 24 שערים וזכו בתואר מלך השערים. 

נוויל סאות'הול מאברטון זכה בפרס כדורגלן השנה של התאחדות עיתונאי הכדורגל האנגלית. זאת בפעם השנייה בקריירה.

פיטר ריד מאברטון זכה בפרס כדורגלן השנה שהוענק על ידי התאחדות שחקני הכדורגל.

==טבלת הליגה==
{| class="wikitable" style="text-align:center"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
|הערות
|- bgcolor="#FFFF00"
|1|| אברטון||42||28||6||8||88||43|| 45||90 ||זכייה בליגה
|- 
|2||ליברפול||42||22||11||9||68||35|| 33||77||
|- 
|3|| טוטנהאם הוטספר||42||23||8||11||78||51|| 27||77|| 
|- bgcolor=#99BADD 
|4|| מנצ'סטר יונייטד||42||22||10||10||77||47|| 30||76|| זכייה בגביע האנגלי 
|- 
|5|| סאות'המפטון||42||19||11||12||56||47|| 9||68||
|-
|6|| צ'לסי||42||18||12||12||63||48|| 15||66
|-
|7|| ארסנל||42||19||9||14||61||49|| 12||66
|-
|8|| שפילד וונסדי||42||17||14||11||58||45|| 13||65
|-
|9|| נוטינגהאם פורסט||42||19||7||16||56||48|| 8||64
|-
|10|| אסטון וילה ||42||15||11||16||60||60|| 0||56
|-
|11|| ווטפורד||42||14||13||15||81||71|| 10||55
|-
|12|| וסט ברומיץ' אלביון||42||16||7||19||58||62||4-||55
|-
|13|| לוטון טאון||42||15||9||18||57||61||4-||54
|-
|14|| ניוקאסל יונייטד||42||13||13||16||55||70||15-||52
|-
|15|| לסטר סיטי||42||15||6||21||65||73||8-||51
|-
|16|| וסטהאם יונייטד||42||13||12||17||51||68||17-||51
|-
|17|| איפסוויץ' טאון||42||13||11||18||46||57||11-||50
|-
|18|| קובנטרי סיטי||42||15||5||22||47||64||17-||50
|-
|19|| קווינס פארק ריינג'רס||42||13||11||18||53||72||19-||50
|- bgcolor=#F08080
|20|| נוריץ' סיטי||42||13||10||19||46||64||18-||49||ירדה ליגה
|- bgcolor=#F08080
|21|| סנדרלנד||42||10||10||22||40||62||22-||40||ירדה ליגה
|- bgcolor=#F08080
|22|| סטוק סיטי||42||3||8||31||24||91||67-||17||ירדה ליגה
|}

==קישורים חיצוניים==
* [http://www.rsssf.com/engpaul/FLA/1984-85.html נתונים מפורטים מאתר rsssf]

קטגוריה:תחרויות כדורגל ב-1985
קטגוריה:תחרויות כדורגל ב-1984
קטגוריה:עונות בפוטבול ליג
קטגוריה:1984 בממלכה המאוחדת
קטגוריה:1985 בממלכה המאוחדת
אמה, נסיכת אנהלט-ברנבורג-שאומבורג-הוים

אמה, נסיכת אנהלט-ברנבורג-שאומבורג-הוים (; 20 במאי 1802 - 1 באוגוסט 1858), הייתה בתו של ויקטור השני, נסיך אנהלט-ברנבורג-שאומבורג-הוים ואשתו של גאורג השני, נסיך ולדק ופירמונט.

== ביוגרפיה ==
אמה נולדה ב-20 במאי 1802 בטירת שאומבורג לויקטור, נסיך הכתר של אנהלט-ברנבורג-שאומבורג-הוים ואמליה, נסיכת נסאו-ויילבורג, בתם של קרל כריסטיאן, נסיך נסאו-ויילבורג וקרולינה, נסיכת אורנז'-נסאו. אידה התחנכה בקפידה בעיר הוים, יחד עם שלוש אחיותיה. בשנת 1806 מת סבה קרל לודוויג, נסיך אנהלט-ברנבורג-שאומבורג-הוים, ואביה עלה לשלטון במקומו. בשנת 1812 מת אביה ויקטור השני, נסיך אנהלט-ברנבורג-שאומבורג-הוים, ודודו פרידריך, נסיך אנהלט-ברנבורג-שאומבורג-הוים עלה לשלטון במקומו. זמן קצר לאחר מכן מת גם פרידריך, והנחלה התחלקה בין אחותה הרמינה, נסיכת אנהלט-ברנבורג-שאומבורג-הוים שירשה את טירת שאומבורג ורוזנות הולצאפל, לבין אלקסיוס פרידריך כריסטיאן, דוכס אנהלט-ברנבורג שירש את אזור הוים.

ב-26 ביוני 1823 התחתנה אמה עם גאורג השני, נסיך ולדק ופירמונט, ממנו נולדו לה 5 ילדים. בשנת 1845 מת בעלה גאורג השני, ובנה גאורג ויקטור, נסיך ולדק ופירמונט עלה לשלטון במקומו. מכיוון שבנה גאורג ויקטור היה עדיין קטין, שלטה אמה בנסיכות כעוצרת. אמה העבירה רפורמות בנסיכות, וחיזקה את הצבא על פי המודל הפרוסי. בשנת 1848 פרצו בנסיכות מרידות כחלק ממהפכות אביב העמים, וכתוצאה מכך נאלץ גאורג ויקטור לתת חוקה חדשה לנסיכות. בשנת 1852 נטל גאורג ויקטור את השלטון לידיו, וב-1 באוגוסט 1858 מתה אמה בביתה בפירמונט.

==משפחתה==
ב-26 ביוני 1823 התחתנה אמה עם גאורג השני, נסיך ולדק ופירמונט, ממנו נולדו לה 5 ילדים:
* אוגוסטה, נסיכת ולדק ופירמונט (1824–1893), התחתנה עם אלפרד, נסיך שטולברג-שטולברג
* יוזף, נסיך ולדק ופירמונט (1825–1829)
* הרמינה, נסיכת ולדק ופירמונט (1827–1910), התחתנה עם אדולף הראשון, נסיך שאומבורג-ליפה
* גאורג ויקטור, נסיך ולדק ופירמונט (1831–1893)
* וולארד, נסיך ולדק ופירמונט (1833–1867)

==אילן יוחסין==

== קישורים חיצוניים ==

* [http://www.guide2womenleaders.com/womeninpower/Womeninpower1840.htm אמה, נסיכת אנהלט-ברנבורג-שאומבורג-הוים] 

קטגוריה:נסיכות גרמניות
קטגוריה:גרמניות שנולדו ב-1802
קטגוריה:גרמנים שנולדו ב-1802
קטגוריה:נפטרות ב-1858
ענת ירדן

ענת ירדן (נולדה ב-28 במאי 1957) היא פרופסור מן המניין בפקולטה לביולוגיה במכון ויצמן למדע. ירדן היא ראש המחלקה וראש קבוצת מדעי החיים והמחלקה להוראת מדעים במכון ויצמן. מלבד עיסוקיה בתחום הביולוגיה, היא בעלת רקע וידע בתחום התפתחות עוברית.

==ביוגרפיה==
פרופ׳ ירדן למדה בנעוריה בבית הספר תיכון בליך ברמת גן. היא סיימה תואר ראשון בהצטיינות בביולוגיה באוניברסיטה העברית בירושלים (1981), ותואר שני (1983) ודוקטורט (1990) בוירולוגיה במכון ויצמן. הצטרפה לסגל המכון בשנת 1993, הועלתה לדרגת פרופסור חבר בשנת 2009 ולדרגת פרופסור מן המניין בשנת 2016. 

== מחקרים ופרויקטים ==
פרופ' ירדן ענת ערכה מחקר ביחד עם חברי קבוצתה ממכון ויצמן העוסק בשימוש מאמרים מדעיים כאמצעי להוראה. מטרתה העיקרית של הקבוצה היא לפתח אמצעים לגשר על הדינמיקה של תגליות ביולוגיות וחינוך ביולוגי. במהלך המחקר נבדקו ארבע כיתות בבתי ספר שונים, שבמהלכן נערכו שיחות עם מורים ותלמידים, והן על תצפיות שנעשו בכיתות. הנושא המוביל בפעילות הוא קידום ההתפתחות המקצועית של המורים לביולוגיה והתאמת שיטות עבודה של מדענים לפרקטיקות שבאמצעותן תלמידים ומורים מרחיבים את הידע שלהם בביולוגיה. במחקרים שנערכו נמצא כי היתרונות בשיטת לימוד זו הם שיפור רמת החשיבה של התלמידים, סיוע לתלמידים בפיתוח מיומנויות חקר וחשיבה גבוהה, הרחבת תוכניות הלימודים והבאת ביולוגיה עדכנית לבתי-הספר. כחלק מהיזמה הזאת נוצר ספר הלימוד "סוד ההתפתחות העוברית: קובץ מחקרים", הכולל שלושה מאמרים, שנבחרו בהתייעצות עם חוקרים בתחום הביולוגיה ההתפתחותית. בעקבות הספר הראשון יצרו חברי הקבוצה ספר נוסף- "מאלפי הגנים: קובץ מחקרים בביוטכנולוגיה" - המאגד מאמרים מדעיים מעובדים בתחום הביוטכנולוגיה. כיום משמשים הספרים להוראת יחידת הבחירה של נושא מחקרי בבחינת הבגרות בביולוגיה, והפרויקט הייחודי מעורר התעניינות ויוזמות דומות ברחבי העולם.

== פרסים ==
פרופ׳ ענת ירדן זכתה בפרס קרן פרידנברג מטעם הקרן הלאומית למדע, מיסודה של האקדמיה הלאומית למדעים. הפרס ניתן לה על מחקרה בנושא: "אפיון תחומי העניין הספונטניים במדע וטכנולוגיה של ילדים".

== חיים אישיים ==
פרופ' ענת ירדן מתגוררת כיום ברחובות. ירדן אוהבת לטייל באזורים מדבריים, ובמיוחד באזור ים המלח ובמדבר יהודה.

== קישורים חיצוניים ==
* [http://www.weizmann.ac.il/ScienceTeaching/Yarden/ ירדן ענת מכון ויצמן]
* [https://www.facebook.com/anat.yarden פייסבוק ירדן ענת]
* [https://heb.wis-wander.weizmann.ac.il/שפה-חדשה/חינוך-מדעי שפה חדשה]
* [http://heb.wis-wander.weizmann.ac.il/דר-ענת-ירדן/פרסים-ומינויים מסע הקסם המדעי]

קטגוריה:סגל מכון ויצמן למדע: ביולוגיה
קטגוריה:ביולוגים ישראלים
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:בעלות תואר דוקטור ממכון ויצמן למדע
קטגוריה:בעלי תואר דוקטור ממכון ויצמן למדע
קטגוריה:בוגרות תיכון בליך
קטגוריה:בוגרי תיכון בליך
קטגוריה:ישראליות שנולדו ב-1957
קטגוריה:ישראלים שנולדו ב-1957
פאולינה, נסיכת וירטמברג

פאולינה, נסיכת וירטמברג (גרמנית: Pauline, Prinzessin von Württemberg, 25 בפברואר 1810 - 7 ביולי 1856), הייתה אשתו של וילהלם, דוכס נסאו.

==ביוגרפיה==
פאולינה נולדה בשטוטגרט ב-25 בפברואר 1810, לפאול, נסיך וירטמברג ושרלוטה, נסיכת סקסוניה-הילדבורגהאוזן, בתם של פרידריך, דוכס סקסוניה-אלטנבורג ושרלוטה גאורגינה, דוכסית מקלנבורג-שטרליץ.

ב-23 באפריל 1829 התחתנה פאולינה עם וילהלם, דוכס נסאו, ממנו נולדו לה 4 ילדים. בשנת 1839 מת בעלה וילהלם, ובנו אדולף, דוכס נסאו עלה לשלטון במקומו. בשנת 1848 פרץ ברחבי הדוכסות מרד כחלק ממהפכות אביב העמים, ואדולף ופאולינה דיכאו אותו. ב-7 ביולי 1856 מתה פאולינה בביתה בוויסבאדן, ובשנת 1857 נוסד בוויסבאדן הוסטל לנערות על שמה.

==משפחתה==
ב-23 באפריל 1829 התחתנה פאולינה עם וילהלם, דוכס נסאו, ממנו נולדו לה 4 ילדים:
* בת מתה (1830)
* הלנה, נסיכת נסאו (1831–1888), התחתנה עם גאורג ויקטור, נסיך ולדק ופירמונט
* ניקולאוס וילהלם, נסיך נסאו (1832–1905)
* סופיה מנסאו (1836–1913), התחתנה עם אוסקר השני, מלך שוודיה

== אילן יוחסין ==

==קישורים חיצוניים==

* [http://thepeerage.com/p10174.htm#i101732 פאולינה, נסיכת וירטמברג]

קטגוריה:נסיכות וירטמברג
קטגוריה:בית וירטמברג
קטגוריה:ילידות 1810
קטגוריה:נפטרות ב-1856
פטריסיה חניוט

אנחלה פטריסיה חניוט מרטירנה (בספרדית: Ángela Patricia Janiot Martirena נולדה ב-2 באוקטובר 1963) היא עיתונאית קולומביאנית.

==ביוגרפיה==
חניוט נבחרה ב-1983 למקום השני בתחרות "מיס קולומביה" ושנה לאחר מכן נשלחה לייצג את קולומביה בתחרות מיס עולם ושם עלתה לשלב חמש עשרה המועמדות הסופיות, היא סיימה תואר בעיתונאות באוניברסיטה במדינתה וב-1987 החלה לעבוד בטלוויזיה הקולומביאנית.

ב-1992 הצטרפה לצוות ה-CNN ושם הגישה בין היתר את מהדורת החדשות הבינלאומית של הערוץ, היא גם הגישה את מהדורת חדשות הערב של ערוץ טלמונדו.

ב-1997 כשנוסד ערוץ CNN בספרדית היא החלה לשמש כאחת המגישות הראשיות של צוות הערוץ, במסגרת עבודתה היא סיקרה רבות את מערכות הבחירות ברחבי אמריקה הלטינית ואת מערכות הבחירות לנשיאות ארצות הברית בשנים 2000 ו-2004 וביקרה גם ברצועת עזה וסיקרה את מערכת הבחירות גם בישראל, היא ראיינה בין היתר את ביל קלינטון ופידל קסטרו.

היא זכתה במספר פרסים על עבודתה כעיתונאית ובנוסף היא הייתה מועמדת לפרס אמי.

==קישורים חיצוניים==

קטגוריה:משתתפות בתחרות מיס קולומביה
קטגוריה:משתתפות בתחרות מיס עולם 1984
קטגוריה:עיתונאיות
קטגוריה:עיתונאים קולומביאנים
קטגוריה:מהגרות מקולומביה לארצות הברית
קטגוריה:סגל CNN
קטגוריה:אמריקאים ממוצא קולומביאני
קטגוריה:ילידות 1963
קטגוריה:נשים קולומביאניות
שרלוטה, נסיכת סקסוניה-הילדבורגהאוזן

שרלוטה, נסיכת סקסוניה-הילדבורגהאוזן (; 17 ביוני 1787 – 12 בדצמבר 1847) הייתה בתו של פרידריך, דוכס סקסוניה-אלטנבורג ואשתו של פאול, נסיך וירטמברג.

==ביוגרפיה==
שרלוטה נולדה ב-17 ביוני 1787 בהילדבורגהאוזן שהשתייכה לדוכסות סקסוניה-הילדבורגהאוזן, לפרידריך, דוכס סקסוניה-הילדבורגהאוזן, ולשרלוטה גאורגינה, דוכסית מקלנבורג-שטרליץ, בתם של קרל השני, הדוכס הגדול של מקלנבורג-שטרליץ ופרדריקה, נסיכת הסן-דרמשטדט. שרלוטה ואחיותיה תרזה ולואיזה היו יפות מאוד, והמשורר פרידריך ריקרט הקדיש להן את יצירתו "שלושת הוורדים".

ב-28 בספטמבר 1805 התחתנה שרלוטה עם פאול, נסיך וירטמברג, בנו של פרידריך, הנסיך הבוחר מווירטמברג, ממנו נולדו לה 5 ילדים. נישואי השניים לא היו מוצלחים, ופאול בגד בה בקביעות עם פילגשיו. לאחר לידת ילדם החמישי בשנת 1813 נפרדו השניים, אולם לא התגרשו מחמת אי הסכמתו של חמיה פרידריך הראשון, מלך וירטמברג.

לאחר שנפרדה מבעלה התגוררה שרלוטה בהילדבורגהאוזן, שם ביקרו אותה תכופות בתה שרלוטה, נסיכת וירטמברג ואחיה פרידריך, נסיך סקסוניה-אלטנבורג. ב-12 בדצמבר 1847 מתה שרלוטה בבמברג, והיא בת 60 שנים.

==משפחתה==
ב-28 בספטמבר 1805 התחתנה שרלוטה עם פאול, נסיך וירטמברג, בנו של פרידריך הראשון, מלך וירטמברג, ממנו נולדו לה 5 ילדים:
*שרלוטה, נסיכת וירטמברג (1807–1873), התחתנה עם מיכאיל פאבלוביץ', הנסיך הגדול של רוסיה
*פרידריך, נסיך וירטמברג (1808–1870), התחתן עם קתרינה, נסיכת וירטמברג
*פאול, נסיך וירטמברג (1809–1810)
*פאולינה, נסיכת וירטמברג (1810–1856), התחתנה עם וילהלם, דוכס נסאו
*אוגוסט, נסיך וירטמברג (1813–1885), התחתן עם מריה בתגה

== אילן יוחסין ==

==קישורים חיצוניים==

* [http://www.thueringer-allgemeine.de/web/zgt/leben/detail/-/specific/Prinzessin-Paul-kehrt-nach-Hildburghausen-zurueck-1720415528 שרלוטה, נסיכת סקסוניה-הילדבורגהאוזן]

קטגוריה:נסיכות גרמניות
קטגוריה:ילידות 1787
קטגוריה:נפטרות ב-1847
פאול, נסיך וירטמברג

פאול, נסיך וירטמברג (בגרמנית: Paul von Württemberg; 27 בספטמבר 1781 – 25 ביוני 1864), היה נסיך גרמני לבית וירטמברג, וסבו של וילהלם השני, מלך וירטמברג.

==ביוגרפיה==
פאול נולד ב-19 בינואר 1785 בסנקט פטרבורג בירת האימפריה הרוסית, לפרידריך, דוכס וירטמברג, שהיה מאוחר יותר מלך וירטמברג, ולאוגוסטה, דוכסית בראונשווייג-וולפנביטל, בתם של קרל וילהלם פרדיננד, דוכס בראונשווייג-וולפנביטל ואוגוסטה, נסיכת בריטניה אחותו של ג'ורג' השלישי, מלך הממלכה המאוחדת. אביו ואמו לא הסתדרו ביניהם, ובשנת 1786 נפרדו, ופאול נשאר עם אביו. בשנת 1795 עלה סבו פרידריך השני אויגן, דוכס וירטמברג לשלטון, ובשנת 1797 עלה אביו לשלטון. באותה שנה התחתן אביו בשנית עם שארלוט, הנסיכה המלכותית, בתם של ג'ורג' השלישי, מלך הממלכה המאוחדת ושארלוט ממקלנבורג-שטרליץ, והיא הופקדה על חינוכו של פאול. על אף שבילדותו היה פאול ילד טוב ומנומס, הוא הפך עם התבגרותו לחצוף, גס ומופרע.

ב-28 בספטמבר 1805 התחתן פאול עם שרלוטה, נסיכת סקסוניה-הילדבורגהאוזן, בתם של פרידריך, דוכס סקסוניה-אלטנבורג ושרלוטה גאורגינה, דוכסית מקלנבורג-שטרליץ, ממנה נולדו לו 5 ילדים. נישואי השניים לא היו מוצלחים, ופאול בגד באשתו בקביעות עם פילגשיו. בשנים 1806–1808 לחם פאול בשורות הצבא הפרוסי נגד נפוליאון, נגד דעתו של אביו. לאחר מכן חזר לווירטמברג, אולם בשנת 1812 סירב להילחם במלחמת רוסיה-צרפת נגד הרוסים. לאחר לידת ילדם החמישי בשנת 1813 נפרדו פאול ושרלוטה, אולם לא התגרשו מחמת אי הסכמתו של אביו פרידריך הראשון, מלך וירטמברג. בשנת 1814 ביקר פאול בלונדון, ובעת ביקורו אצל הנסיך העוצר ג'ורג', הוא התנהג בצורה גסה ומזלזלת והעליב את וילם, נסיך אורנז'.

בשנת 1815 עבר פאול להתגורר בפריז, יחד עם בנותיו, ועל אף בקשות מצד משפחתו לחזור לווירטמברג נשאר לגור בפריז. בעת שהותו בפריז היו לפאול כמה פילגשים, מהם נולדו לו כמה ילדים לא חוקיים. בשנת 1847 מתה אשתו שרלוטה, נסיכת סקסוניה-הילדבורגהאוזן, וזמן קצר לאחר מותה התחתן פאול בבריטניה עם פילגשו מגדלנה דה קריוס אי קסיאמנס הספרדייה. ב-16 באפריל 1852 מת פאול בפריז, וב-27 בדצמבר אותה שנה מתה גם אשתו מגדלנה.

==משפחתו==
ב-28 בספטמבר 1805 התחתן פאול עם שרלוטה, נסיכת סקסוניה-הילדבורגהאוזן, בתם של פרידריך, דוכס סקסוניה-אלטנבורג ושרלוטה גאורגינה, דוכסית מקלנבורג-שטרליץ, ממנה נולדו לו 5 ילדים:
* שרלוטה, נסיכת וירטמברג (1807–1873), התחתנה עם מיכאיל פאבלוביץ', הנסיך הגדול של רוסיה
* פרידריך, נסיך וירטמברג (1808–1870), התחתן עם קתרינה, נסיכת וירטמברג
* פאול, נסיך וירטמברג (1809–1810)
* פאולינה, נסיכת וירטמברג (1810–1856), התחתנה עם וילהלם, דוכס נסאו
* אוגוסט, נסיך וירטמברג (1813–1885), התחתן עם מריה בתגה

== אילן יוחסין ==

==קישורים חיצוניים==

קטגוריה:בית וירטמברג
קטגוריה:נסיכים גרמנים
קטגוריה:גרמנים שנולדו ב-1785
קטגוריה:גרמנים שנפטרו ב-1852
טרוויס קוטרל

טרוויס קוטרל הוא זמר ומוזיקאי אמריקאי המזוהה עם ז'אנר הנקרא CCM, קיצור ל-Contemporary Christ Music. כמו כן, ידוע גם כאמן, משורר, סופר ומנהיג פולחן נוצרי.

== קורות חייו ==
קוטרל גדל בבון, צפון קרוליינה. ב-1990, הוא עבר לנאשוויל, טנסי בשביל ללמוד באוניברסיטת בלמונט. לאחר סיום לימודיו בשנת 1992 עם תואר במוזיקה, קוטרל הקדיש זמן לכתיבת שירים. באותה שנה הוא כתב את שירו של לרנל האריס "It's Only Thunder". לאחר מכן הוא עבד עם קייטי היל על מחזמר שכותרתו מלצרים: נוער מוזיקלי על המתנה לאלוהים. קוטרל המשיך לאחר מכן לכתוב ולעבוד כעורך בחברת הוצאה מוזיקלית.

ב-1994, הכנסייה שאליה נהג ללכת ("שני נהרות הכנסייה הבפטיסטית" איבדה ממעמדה הפולחני, וקוטרל נענה לבקשתה לשמש כמנהיגה, וכך במשך שנה וחצי כיהן כמנהיג פולחן הכנסייה. קוטרל  אמר: "את ההזדמנות להוביל את "שני נהרות הכנסייה הבפטיסטית" שד"ר ג'רי סאטן נתן לי היא ברכה." מאז, קוטרל  גם שיתף פעולה כסולן במספר אלבומי מזמור לאל, בראשות דון מואן. הוא גם הוביל את הפולחן בכנסים של Beth Moore שכותרתם היו Living Proof Live מאז 1998.

מאז 2002, הוא גם הוציא מספר אלבומי סולו של מזמורים לאל, שבזכותם הרוויח מועמדויות עבור GMA Dove Award. הוא גם המשיך לכתוב שירים, לספק קולות רקע לאמנים אחרים כמו להקת MercyMe, איימי גרנט, אלן ג 'קסון וגארת' ברוקס. בשנת 2010, טראוויס עבר לג'קסון, טנסי כדי לשמש כמנהל המוזיקלי של כנסיית Englewood Baptist Church.

== דיסקוגרפיה ==
=== אלבומי סולו ===
<div class="mw-content-ltr">
* The Deep (2001)
* Unashamed Love (2003)
* Alive Forever (2005)
* Found (2006)
* Ring the Bells (2008) <small> (Christmas album)</small>
* Jesus Saves Live (2010) <small> (live album)</small>
* When the Stars Burn Down (2011)
* I'm Living Proof (2014)
* All That Is Within Me (2016)
</div>

==קישורים חיצוניים==
* 

קטגוריה:זמרים אמריקאים
אוגוסטה, דוכסית בראונשווייג-וולפנביטל

אוגוסטה, דוכסית בראונשווייג-וולפנביטל (3 בדצמבר 1764 – 27 בספטמבר 1788), הייתה בתו של קרל וילהלם פרדיננד, דוכס בראונשווייג-וולפנביטל ואשתו של פרידריך הראשון, מלך וירטמברג קודם שעלה לשלטון.

==ביוגרפיה==
אוגוסטה נולדה ב-3 בדצמבר 1764 בבראונשווייג, לקרל וילהלם פרדיננד, דוכס בראונשווייג-וולפנביטל ולאוגוסטה, נסיכת בריטניה, אחותו הבכורה של ג'ורג' השלישי, מלך הממלכה המאוחדת.

ב-15 באוקטובר 1780 התחתנה אוגוסטה עם פרידריך, נסיך וירטמברג, אחיינו של קרל אויגן, דוכס וירטמברג. מכיוון שלדודיו לא היו ילדים, היה אמור פרידריך לרשת בסופו של דבר את דוכסות וירטמברג. אולם, מאחר שדודו לא שיתף אותו בניהול הדוכסות, ליווה פרידריך בשנת 1782 את אחותו סופיה דורותיאה, נסיכת וירטמברג, שהתחתנה עם פאבל פטרוביץ', הצארביץ' של רוסיה, בעת מסעה לרוסיה. יקטרינה השנייה, קיסרית רוסיה שהתרשמה מפרידריך, מינתה אותו למושל הכללי של הדוכסות הגדולה של פינלנד. אוגוסטה הצטרפה לבעלה בפינלנד, ושם נולדו לשניים 4 ילדים. אולם, נישואי השניים לא היו מאושרים, ובשנת 1786 ברחה אוגוסטה לארמונה של יקטרינה, וטענה כי בעלה מתעלל בה, וכי הוא דו-מיני. יקטרינה שהזדעזעה מהעניין העניקה מקלט לאוגוסטה, ודרשה מפרידריך לעזוב את רוסיה.

אחותו סופיה דורותיאה מחתה בפני חמותה על היחס לאחיה, אולם יקטרינה טענה שהיא בסך הכל מנסה לקבור את התועבות שעשה פרידריך. פרידריך בתגובה טען שלאוגוסטה מזג רע, והיא התנהגה כלפי המשרתים באלימות ובצורה שאינה מכובדת. אביה של אוגוסטה קרל וילהלם פרדיננד, דוכס בראונשווייג-וולפנביטל גיבה את פרידריך, ואף סירב בכל תוקף לבקשתה של אוגוסטה להתגרש מפרידריך.

עד מהרה נוכחה יקטרינה לדעת שאכן אוגוסטה מתנהגת בגסות למשרתים, ומשום כך נתנה לה את טירת לוהדה, ושלחה עמה כאפוטרופוס את וילהלם פון פוהלמן. עד מהרה קיימה אוגוסטה יחסי מין עם פון פוהלמן, ונכנסה ממנו להריון. ב-27 בספטמבר 1788 ילדה אוגוסטה בן מת, ונוצר אצלה דימום כבד. פון פוהלמן סירב להזעיק רופא, מחשש שייחשפו יחסיו עמה, ועד מהרה מתה אוגוסטה מאבדן דם.

==משפחתה==
ב-15 באוקטובר 1780 התחתנה אוגוסטה עם פרידריך הראשון, מלך וירטמברג, ממנו היו לה 4 ילדים:
* וילהלם הראשון, מלך וירטמברג (1781–1864).
* קתרינה, נסיכת וירטמברג (1783–1835); התחתנה בשנת 1807 עם ז'רום בונפרטה, מלך וסטפאליה (1784–1860).
* סופיה דורותיאה, נסיכת וירטמברג (1783–1784).
* פאול, נסיך וירטמברג (1785–1852).

== אילן יוחסין ==

== קישורים חיצוניים ==

* 

קטגוריה:דוכסיות גרמניות
קטגוריה:בית הנובר
קטגוריה:ילידות 1764
קטגוריה:נפטרות ב-1788
אלטנין

אֶלטָנִין (מערבית: التنين - א-תנין - "הדרקון") או γ בדרקון הוא הכוכב הבהיר ביותר בקבוצת הכוכבים דרקון ונקרא על שמה. בשל מיקומו הוא נצפה בזנית עבור תושבי לונדון ולכן באנגליה הוא נקרא גם "כוכב הזנית".

בשנת 1728, האסטרונום האנגלי ג'יימס בראדלי ניסה למדוד את ההיסט של אלטנין וגילה תוך כדי כך את תופעת האברציה הכוכבית שנגרמת מתנועת כדור הארץ סביב השמש.

אלטנין נע לעבר מערכת השמש במהירות רדיאלית של כ-28 קילומטרים בשנייה ובעוד כ-1.5 מיליון שנים יגיע למרחק של כ-28 שנות אור ממערכת השמש, לעומת מרחקו הנוכחי של כ-154 שנות אור. אם ישמור על עוצמת ההארה שלו עד אז, הוא יהפוך לכוכב הבהיר ביותר בשמי הלילה עם בהירות דומה לזו של סיריוס.

אלטנין הוא כוכב־התקן של המחלקה הספקטרלית K5III.

==תכונות==
אלטנין הוא ענק כתום מסוג ספקטרלי K5 III, עם מסה של כ-3 מסות שמש, רדיוס של כ-48 רדיוסי שמש - כמחצית רדיוס המסלול של כוכב חמה, טמפרטורת פניו כ-3,900 קלווין והוא מאיר בעוצמה של פי 244 מעוצמת ההארה של השמש באור נראה, אך בשל טמפרטורת פניו הנמוכה יחסית חלק משמעותי מקרינתו היא בתחום התת-אדום ועוצמת הארתו הכוללת היא בערך פי 535 מעוצמת ההארה של השמש.

==קישורים חיצוניים==
* [http://stars.astro.illinois.edu/sow/eltanin.html אלטנין] באתר של ג'ים קלר
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:ענקים מסוג K
קטגוריה:קבוצת הכוכבים דרקון
צ'ארלס לי (גנרל)

צ'ארלס לי (; 6 בפברואר 1731 – 2 באוקטובר 1782) היה מייג'ור גנרל בצבא הקונטיננטלי במהלך מלחמת העצמאות של ארצות הברית. מוקדם יותר במהלך הקריירה שלו, שירת גם בצבא הבריטי במלחמת שבע השנים. הוא מכר את תפקידו לאחר סיום המלחמה ושירת במשך זמן-מה בצבא הפולני תחת סטניסלאב פוניאטובסקי.

לי עבר לגור בצפון אמריקה ב-1773 וקנה אחוזה בווירג'יניה. כאשר פרצה מלחמת העצמאות האמריקאית ב-1775, הוא התנדב להילחם עם כוחות המורדים. שאיפותיו להפוך לגנרל הצבא הקונטיננטלי סוכלו על ידי מינויו של ג'ורג' וושינגטון לתפקיד.

ב-1776, הצליחו כוחותיו של לי להדוף מתקפה של הבריטים נגד צ'ארלסטון בקרב באי סאליבן, מהלך שהעלה את מעמדו של לי בעיני הקונגרס והצבא. מאוחר יותר באותה שנה, הוא נתפס בידי חיל פרשים תחת פיקודו של בנסטר טרלטון; הוא הוחזק בשבי הבריטים עד ששוחרר בחילופי שבויים ב-1778. במהלך באותה שנה, לי הוביל מתקפה כושלת נגד הבריטים, אשר בעקבותיה נשפט במשפט צבאי והקריירה הצבאית שלו באה לקיצה. הוא מת משחפת בפילדלפיה ב-1782.

==בתרבות==
דמותו הייתה דמות הנבל הראשי במשחק Assassin's creed III והופיעה במחזמר "המילטון".

==קישורים חיצוניים==

* 

==הערות שוליים==

קטגוריה:אנשי צבא במלחמת העצמאות של ארצות הברית
קטגוריה:אמריקאים שנפטרו משחפת
קטגוריה:מלחמת שבע השנים:אישים
קטגוריה:אמריקאים שנולדו ב-1731
קטגוריה:אמריקאים שנפטרו ב-1782
ישראל איסר שפירא (תל אביב)

הרב ישראל איסר שפירא (ה'תרמ"ו, 1886 - ט' בטבת ה'תשל"א, 6 בינואר 1971) היה רב ליטאי-ישראלי. רבה של לאפיטש וראש ישיבת "שערי תורה" ו"כולל הנצי"ב" ביפו. מחבר הספר "עין ישראל" וספרים נוספים.

==ביוגרפיה==
נולד בבוברויסק, בן זקונים לרבה של העיר הרב רפאל שפירא ראש ישיבת וולוז'ין שהייתה סגורה באותה תקופה, ולדרייזל, בתו של הנצי"ב מוולוז'ין.

נישא לטויבא זלדה בת הרב אביגדור מנקביץ מקובנה. בשנת ה'תרע"ז, 1917, התמנה כרבה של לאפיטש שבפלך מינסק וכיהן במשרתו זו שלוש עשרה שנים.

בשנת ה'תר"ץ (1930) עלה עם משפחתו לארץ ישראל, תחילה התיישב בירושלים ושימש כרב בית הכנסת "תפארת בחורים" בשכונת מזכרת משה ואחר כך עבר לתל אביב שבה ישב עד פטירתו בט' בטבת ה'תשל"א, 6 בינואר 1971. הוא נקבר באותו יום בבית הקברות היהודי בהר הזיתים שבירושלים.

==משפחתו==
* בנו, הרב אליהו חיים שפירא (תרע"ח, 1918 – י"ח בכסלו ה'תש"ן, דצמבר 1989) - בונה ישיבת בריסק בארץ ישראל, מנהל מוסד פנימייתי לילדים ונוער "בית סנהדריה" בירושלים ורב ומנהל כולל ישיבת וואלוז'ין בירושלים
* בנו, הרב צבי הירש שפירא (יליד תר"פ) - מחבר הספר "צביון העמודים" על הסמ"ק, חתן פרס הרב קוק לספרות תורנית
* בנו, הרב רפאל שפירא (ה'תרפ"ג, 1923 – ט' בכסלו ה'תשנ"ח, 8 בדצמבר 1997) - ראש ישיבת תפארת ישראל ותפארת הכרמל ומחבר ספר מים עמוקים
* בנו, הרב יקותיאל שפירא (יליד תרפ"ד) - ראש כולל הנצי"ב בתל אביב
* בתו, רבקה (ילידת תרפ"ז) - נישאה לרב שאול יוסף ויינגרטן רבה הראשי של בת ים
* חתנו, הרב צבי קפלן ראש כולל "שערי תורה" בתל אביב-יפו, בנו של הרב ישראל חיים קפלן

== כתביו ==
*
*
*
*

==הערות שוליים==

קטגוריה:משפחת אריה לייב שפירא
קטגוריה:רבנים ליטאים
קטגוריה:תל אביב-יפו: אישים
קטגוריה:מחברי ספרות תורנית
קטגוריה:יהודים הקבורים בהר הזיתים: חלקת הנביאים
קטגוריה:פרשני אגדות התלמוד
קטגוריה:ירושלים: רבנים
קטגוריה:ישראלים שנולדו ב-1886
קטגוריה:ישראלים שנפטרו ב-1971
קטגוריה:משפחת ברלין